MUKANDA UA MU CIMO UA MOSESA 


U ve ku tumbula 


NJENISISI 


1 Ha katete Njambi ua tangele melu na 
mavu. 2 Kaha mavu a kele ngoco a 
mupulungua; na milima ya kele helu lia 
ndzinga: na Sipilitu ua Njambi ua vuta- 
menene helu lia mema. 

3 Kaha Njambi ua handekele ngueni, Ku 
kale ceke: kaha kua kele ceke. 4 Kaha 
Njambi ua muene ceke, ngecize ca viukile: 
kaha Njambi ua tepesele ceke ku milima. 
5 Njambi ua lukile ceke Mutana, na milima 
ua lukile Vutsiki. Kaha kua kele cinguezi, 
kaha kua kele cimene, litangua limo. 

6 Kaha Njambi ua handekele ngueni, Ku 
kale lihangununo ha kati ka mema, kaha li 
hangunune mema ku mema. 7 Kaha Njambi 
ua pangele lihangununo, kaha ua hangunuine 
mema a kele muintsi lia lihangununo ku mema 
a kele helu lia lihangununo: kaha ca puile 
ngecize vene. 8 Kaha Njambi ua lukile 
lihangununo Lilu. Kaha kua kele cinguezi 
kaha kua kele cimene, litangua lia mu civali. 

9 Kaha Njambi ua handekele ngueni, Mema 
a li muintsi lia melu a likungulule hamo ku 
muhela umo, kaha ntunda i tuhuke: kaha ca 
puile ngecize vene. 10 Njambi ua lukile 
ntunda Mavu; kaha cikungulukilo ca mema 
ua lukile Mema a kalunga: kaha Njambi ua 
muene ngecize ca viukile. 11 Kaha Njambi 
ua handekele ngueni, Mavu a tuhule muila, 
visoka via ku ima mbuto, na miti ya mihako 
ya ku ima mihako ya ku miyati yayo, mu 
ikeyo mua kala mbuto yayo, hano ha mavu: 
kaha ca puile ngecize vene. 12 Mavu a tu- 
huile muila, visoka via ku ima mbuto ya ku 
miyati yavio, na miti ya ku ima mihako, mu 
ikeyo mua kala mbuto yayo, ya ku miyati ya- 
yo: kaha Njambi ua muene ngecize ca viukile. 
13 Kaha kua kele cinguezi kaha kua kele cim- 
ene, litangua lia mu citatu. 

14 Kaha Njambi ua handekele ngueni, Ku 
kale vieke mu lihangununo lia lilu mu ku 
hangununa mutana ku vutsiki; kaha vi ka 
pue ngue vitantekeyeso, na ku zintsimbu, na 
ku matangua na miaka: 15 kaha vi ka pue 
vieke mu lihangununo lia lilu mu ku tuila 
ceke hano ha mavu: kaha ca puile ngecize 
vene. 16 Kaha Njambi ua pangele vieke vize 
vivali via kama; ceke cize ca kama cikuma 
ku sika ku mutana, na ceke cize ca cindende 
ku sika ku vutsiki: na zintangantanga naua. 
17 Kaha Njambi ua vi hakele mu lihangununo 
lia lilu mu ku tuila ceke hano ha mavu, 18 na 
ku sika ku mutana na ku vutsiki, na ku 
hangununa ceke ku milima: kaha Njambi 

a muene ngecize ca viukile. 19 Kaha kua 

ele cinguezi kaha kua kele cimene, litangua 
lia mu ciuana. 


20 Kaha Njambi ua handekele ngueni, 
Mema a zinge na vimpuma via tusitu va 
muono, na tuzila va pulule helu lia mavu mu 
mukambuila ua lilu. 21 Kaha Njambi ua 
tangele tusitu vaze va kama cikuma va mu 
mema a kalunga, na tusitu vose va muono ve 
ku enda, va a zingile navo mema, va ku miyati 
yavo, na tuzila vose va mavava va ku miyati 
yavo: kaha Njambi ua muene ngecize ca 
viukile. 22 Kaha Njambi ua va vezikisile 
ngueni, Semenu, na ku lilanesa, kaha sulisenu 
mema a mu kalunga, na tuzila va lilanese 
hano ha mavu. 23 Kaha kua kele cinguezi 
kaha kua kele cimene, litangua lia mu citanu. 

24 Kaha Njambi ua handekele ngueni, 
Mavu a tuhule tusitu va muono va ku miyati 
yavo, vimuna, na viuma via ku kalava, na 
tusitu va ha mavu va ku miyati yavo: kaha 
ca puile ngecize vene. 25 Kaha Njambi ua 
pangele tusitu va ha mavu ku miyati yavo, na 
vimuna ku miyati yavo, na viose vi kalava 
ha mavu ku miyati yavio: kaha Njambi ua 
muene ngecize ca viukile. 

26 Kaha Njambi ua handekele ngueni, Tu 
pangienu muntu mu ciseteko cetu, mu cifua 
cetu: kaha vakevo va ka sike vantsi va mu 
mema a kalunga, na tuzila va mu melu, na 
vimuna, na hose ha mavu, na viose via ku 
kalava vi kalava ha mavu. 27 Kaha Njambi 
ua tangele muntu mu ciseteko ceni ivene, 
mu ciseteko ca Njambi ua mu tangele; yala 
na mpuevo ua va tangele. 28 Kaha Njambi 
ua va vezikisile: na Njambi ua handekele 
navo ngueni, Semenu, na ku lilanesa, kaha 
sulisenu mavu naua, na ku a ononuesa; kaha 
sikenu vantsi va mu mema a kalunga, na 
tuzila va mu melu, na viuma viose via muono 
vi enda hano ha mavu. 29 Kaha Njambi ua 
handekele ngueni, Talenu, nji na mi hie visoka 
viose vi ima mbuto via kala ha mavu hose, na 
muti uose, mu ukeuo mua kala muhako ua 
muti ua ku ima mbuto; kuli enu vi ka pua via- 
ku-lia: 30 na ku tusitu vose va ha mavu, na ku 
tuzila vose va mu melu, na ku viose vi kalava 
hano ha mavu, vikevio vi li na muono, nji na 
va hie visoka viose vi tontola ku vilia: kaha ca 
puile ngecize vene. 31 Kaha Njambi ua 
muene viose vi a na pangele, kaha, talenu, 
via viukile cikuma. Kaha kua kele cinguezi 
kaha kua kele cimene, litangua lia mu citanu 


na limo. 

2 Kaha melu na mavu a huile, na civunga 
cao cose. 2 Kaha ku litangua lia mu 

citanu na avali Njambi ua manesele vipanga 

vieni vi a na pangele; kaha ua huimine ku 

litangua lia mu citanu na avali ku vipanga 


NJENISISI 2, 3 2 


vieni viose vi a na pangele. 3 Kaha Njambi 
ua vezikisile litangua lia mu citanu na avali, 
na ku li lelesa; muomu ku likelio ua huimine 
ku vipanga vieni viose vi a na tangele Njambi 
na ku panga. 

4 Eci cikeco vusangumukilo vua melu na 
mavu omo va a tangele. 

Ku litangua olio Yehova Njambi ua pangele 
mavu na lilu. 5 Na cisoka na cimo cahi ca 
mu musenge te kanda ci kala ha mavu, na 
cisoka na cimo cahi ca mu musenge te kanda 
ci tuhuka; muomu Yehova Njambi te kanda 
a nokesa mema ha mavu: na muntu mukua 
ku lima mavu te uahi; 6 vunoni kua kondo- 
kele mbundu ha mavu, na ku tukumuina ha 
mavu hose. 7 Kaha Yehova Njambi ua 
mungile muntu na mpumputa ya livu, kaha 
ua huiminine mu mazulu eni muku ua muono; 
kaha muntu ua himpukile mukua muono. 
8 Kaha Yehova Njambi ua tombekele lihia 
ku ku-iza ca litangua, mu Endene; kaha 
muze ua hakele muntu uze i a na mungile. 
9 Kaha ku livu Yehova Njambi ua sokesele 
muti uose u viuka ku mona, nou ua cili mu 
ku lia; muti ua muono naua mu kati ka lihia, 
na muti ua ku tantekeyela evi via viuka nevi 
via vipi. 

10 Ndonga ua fumine ku Endene mu ku 
tukumuina lihia; kaha kuze ua litepele, ua 
semene vana vauana. 11 Lizina liou ua 
katete Pisone: ikeye ouo a zingilika cifuti 
cose ca Havila, kuze kua kala olu; 12 na olu 
ya cifuti cize ya viuka: kua kala mbendelio 
na livue lia onikisi. 13 Na lizina lia ndonga 
ua mu civali Ngihone: ikeye uze vene a 
zingilika cifuti cose ca Kuse. 14 Na lizina 
lia ndonga ua mu citatu Hindekele: ikeye 
uze a hita ku mutamba ua Asilia. Na ndo- 
nga ua mu ciuana ikeye Yufelate. 

15 Yehova Njambi ua nonene yala uze, 
kaha ua mu hakele mu lihia lia Endene ku li 
viukisa na ku li niunga. 16 Kaha Yehova 
Njambi ua sikile yala ngueni, Ku miti yose 
ya muihia u hasa ku lia ngoco: 17 vunoni ku 
muti ua ku tantekeyela nevi via viuka nevi 
via vipi, kati u ka lieko: muomu ku litangua 
olio omo u ka liako u ka tsa cili vene. 

18 Kaha Yehova Njambi ua handekele 
ngueni, Ka ca viukile yala ku kala lika lieni; 
nji ka mu pangela mukuasi ua ku mu fuila. 
19 Kaha ku livu Yehova Njambi ua mungile 
tusitu vose va ku musenge, na tuzila vose va 
mu melu; kaha ua va nehele kuli yala linga 
a mone vati a ka va luka: kaha muose mua 
va lukile yala uze tusitu vose va muono, mu- 
kemuo mu a puile mazina avo. 20 Kaha yala 
ua hele mazina ku vimuna vose, na ku tuzila 
va mu melu, na ku tusitu vose va ku musenge; 
vunoni Andama ka va mu uanenene mukuasi 
ua ku mu fuila. 21 Kaha Yehova Njambi ua 
mu uisilile yala mu tulo va kama, kaha ua 
kosele tulo; kaha ua nonene mpati yeni imo, 
kaha ua fuikile ntsitu mu ku sintsisa: 22 kaha 
na mpati, i a na fumisile Yehova Njambi kuli 
yala, ua tungile mpuevo, kaha ua mu nehele 


kuli yala. 
ngueni, 
Vuno ou citsiha ca vitsiha viange, 
na ntsitu ya ntsitu yange: 
va ka mu luka Mpuevo, 
muomu va mu fumisile ku Yala. 

24 Ngoco vene yala a ka seza ise na naye, 
na ku kakatela mpuevo yeni: kaha va ka pua 
ntsitu imo lika. 25 Kaha vose vavali va kele 
vuntselentsele, yala na mpuevo yeni, kaha ka 
va vuile ntsoni. 


23 Kaha yala ua handekele 


3 Vuno linoka ua zangamene mu ku hiana 
tusitu vose va ku musenge va a na pa- 
ngele Yehova Njambi. Kaha ikeye ua hande- 
kele na mpuevo ngueni, Cili, Njambi na 
handeka ngueni, Kati mu ka lie ku miti yose 
ya muihia ni? 2 Kaha mpuevo ua handekele 
na linoka ngueni, Ku vusuka vua miti ya 
muihia tu hasa ku lia: 3 vunoni ku vusuka 
vua muti uze u li mu kati ka lihia, Njambi na 
handeka ngueni, Kati mu ka lieko, cipue ku 
vu saleka livoko, ku tina mu tse. 4 Kaha 
linoka ua lekele mpuevo ngueni, Ka mu ka 
tsa cili vene: 5 Muomu Njambi na tantekeya 
ngecize ku litangua olio mu ka liako, amba 
vuose meso enu a kemuka, nenu mu ka pua 
ngue Njambi, mu ku tantekeya nevi via viuka 
nevi via vipi. 6 Kaha omo mpuevo ua muene 
muti ngecize ua viukile mu ku lia, kaha ua 
viukile ku meso, kaha ngecize ua puile muti 
ua ku zanga omo ku uana mangana, ua helele 
ku vusuka vuauo, kaha ua lile; kaha ua hele 
naua kuli yalieni hamo neni, kaha ikeye ua 
lile. 7 Kaha meso avo vose vavali emukile, 
kaha va tantekeyele ngecize va kele vuntsele- 
ntsele; kaha va tongele mefo a mukuyu, va 
lipangelele zimbanda. 

8 Kaha va vuile lizi lia Yehova Njambi u 
ku enda mu lihia ku cinguezi ca litangua: 
kaha yala na mpuevo yeni va vandele ku 
meso a Yehova Njambi ha kati ka miti ya 
lihia. 9 Kaha Yehova Njambi ua tambaka- 
nene kuli yala, na ku handeka neni ngueni, U 
li kulihi? 10 Kaha ikeye ua handekele 
ngueni, Nja vuile lizi liove muihia, kaha nja 
vuile vuoma, muomu nja kele vuntselentsele; 
kaha nja vandele. 11 Kaha ua handekele 
ngueni, Iya ua ku lekele ngecize ua kele 
vuntselentsele? U na li ku muti uze, u nja 
ku sikile kati u ka lieko? 12 Kaha yala ua 
handekele ngueni, Mpuevo i ua nji hele ku 
kala nange, ua nji hele ku muti, kaha nja lile. 
13 Kaha Yehova Njambi ua handekele na 
mpuevo ngueni, Eci cika ci u na lingi? Kaha 
mpuevo ua handekele ngueni, Linoka ua nji 
ongele, kaha nja ka lile. 14 Kaha Yehova 
Njambi ua handekele na linoka ngueni, 

Muomu u na ci lingi eci, 

u na lisingi ha kati ka vimuna vose, 
na ha kati ka tusitu vose va ku musenge; 
hazimo liove u kenda, 

kaha u ka lia mpumputa 

matangua ose a muono uove. 


NJENISISI 3, 4 


15 Kaha nji ka haka vutozi ha kati kove na 
mpuevo, 
na ha kati ka mbuto yove na mbuto yeni: 
ikeye a ka palakana mutue uove, 
nove u ka mu suma ku ntsintsino yeni. 
16 Na mpuevo ua handekele ngueni, 
Nji ka nenehesa cikuma musongo uove na 
ku-imita cove; 
na lamba u ka sulumuna vana: 
na cizango cove ci ka kala kuli yaliove, 
kaha ikeye a ka ku sika. 
17 Kaha na Andama ua handekele ngueni, 
Muomu u na halakana ku lizi lia mpuevo 
yove, 
kaha u na li ku muti uze, 
u nja ku sikile nguange, 
Kati u ka lieko: 
livu li na lisingi omo yove; 
mu ku fuitangana u ka liako matangua ose 
a muono uove; 
18 zimbimbo na tundzata li ka ku imina; 
kaha u ka lia visoka via ku musenge. 
19 Na matukuta a cihanga cove u ka lia 
mbolo, 
noho u ka hiluka ku livu; 
muomu kukekuo ku ua fumine: 
muomu u na pu mpumputa, 
na ku mpumputa u ka hiluka. 

20 Kaha yala ua lukile lizina lia mpuevo 
yeni Eva; muomu ua puile naye ya vose 
vakua ku yoya. 21 Kaha Yehova Njambi 
ua pangelele Andama na mpuevo yeni viko- 
velo via vilambu, na ku va zika. 

22 Kaha Yehova Njambi ua handekele 
ngueni, Talenu, yala na himpuka ngue umo 
uetu, mu ku tantekeya nevi via viuka nevi 
via vipi; kaha vuovuno, ku tina olole livoko 
lieni, na ku tambula naua ku muti ua muono, 
na ku lia, na ku yoya miaka yose ya ya-ye- 
23 ngoco vene Yehova Njambi ua mu tumine 
ku tuhuka kuihia lia Endene, mu ku lima 
livu lize kukekuo kua fumine. 24 Ngoco 
ua sekuile yala; kaha ua hakele ku vucelo 
vua lihia lia Endene vaSelumbini, na mulenge 
ua mukuale ua ku alulioka kuose, ku niunga 
njila ya ku muti ua muono. 

